open-index/open-wikipedia-markdown huggingface dataset:
Jessica Fox

**Jessica Fox** (s. 19. toukokuuta 1983) on englantilainen näyttelijä.

## Ura

Foxin ura alkoi kahdeksanvuotiaana Persil-mainoselokuvassa Espanjassa. Sen jälkeen hän näytteli musikaaleissa *[[Sound of Music (musikaali)|Sound of Music]]*, *[[Les Misérables (musikaali)|Les Misérables]]* ja *[[Oliver!]]*. Fox opiskeli Redroofs Theatre Schoolissa Maidenheadissa. Myöhemmin hän oli yksi *[[The Muppet Christmas Carol]]* -elokuvan näyttelijöistä. Hieman myöhemmin hänen uransa televisiossa eteni rooleilla sarjoissa *The Angel of Nitshill Road*, *May and June*, *Trial and Retribution* ja *The Bill*. *The Phoenix and the Carpet* -sarjassa hän näytteli pääroolia, Antheaa.

Sittemmin Fox näytteli "tuhmaa mutta mukavaa" Enid Nightshadea *The Worst Witch* -sarjassa.

Myöhemmin hän alkoi näytellä saippuasarjoissa kuten *Crossroads* sekä lastensarjassa *Powers*.

Heinäkuusta 2005 asti Fox on näytellyt Nancy Haytonia brittiläisessä saippuasarjassa *[[Hollyoaks]]*.

## Yksityiselämä

Foxilla on vanhempi sisko Hannah, joka toimii draaman opettajana Thomas Bennett Community Collegessa West Sussexissa.

## Aiheesta muualla
* Jessica Foxin virallinen nettisivu 
*
Neuvottelu

**Neuvottelu** on prosessi, jossa tavoitellaan yhteistä ratkaisua johonkin asiaan, yleensä sopimuksen kautta. Osapuolia on kaksi tai useampia.

## Neuvotteluprosessi

Neuvottelu on vaihtokauppaa, jossa lisäarvoa vaihdetaan neuvotteluosapuolten kesken. Neuvottelemisen tarve syntyy tarpeesta erikoistua. Vaihdantataloudessa lääkäri ja maanviljelijä maksimoivat ravinnonsaantinsa ja terveytensä parhaiten erikoistumalla sen sijaan, että joutuisivat harjaantumaan molemmissa taidoissa. Nykytaloudessa tavaran tai palvelun sijasta vastikkeeksi voi tarjota rahaa. Neuvottelu on tällöin kaupankäyntiä.

Neuvotteluprosessi on usein kaavamainen liike tilanteesta, jossa tarjottu lisäarvo on aluksi riittämätön, mutta neuvottelutarjouksia vaihtamalla tilanne paranee hyväksyttäväksi. Tätä kehityskaarta, jossa osapuolet sitoutuvat sopimukseen, kutsutaan neuvottelumatkaksi.

**Sopimus** konkretisoi neuvottelutuloksen. Se voi olla kirjallinen tai suullinen ja se ohjaa neuvotteluosapuolien toimintaa sopimuskaudella. Sopimusoikeus määrittelee lainsäädännölliset puitteet sopimukselle. Sopimusoikeuden lisäksi myös kollektiiviset sopimukset, kuten työehtosopimukset rajoittavat osapuolten sopimuksen muotoa. Näiden puitteiden ulkopuolella osapuolet voivat valita sopimustekstin muodon neuvotteluprosessin kautta.

## Neuvotteluanalyysi

Neuvottelutaidon tieteellisen tutkimuksen edelläkävijöitä ovat mm. Harvardin neuvottelutaitoprojekti, jonka juuret ovat Roger Fisherin ja William Uryn klassikkokirjassa Getting to Yes. Kirja kehottaa neuvottelijoita hakemaan yhteisvoittoa (win-win) kilpailun (win-lose) sijasta. Yhteisvoitto saavutetaan hylkäämällä positionaalinen ajattelu ja ajattelemalla neuvottelua neljällä tasolla:

* Ihmiset: Erota ihmiset ja ongelmat toisistaan.
* Tarpeet: Keskity tarpeisiin, älä positioihin.
* Vaihtoehdot: Etsi luovasti joukko vaihtoehtoisia ratkaisuja ennen kuin siirryt varsinaiseen päätöksentekovaiheeseen.
* Kriteerit: Edellytä, että lopputulos perustuu objektiivisesti määriteltäviin kriteereihin.

Neuvotteluanalyysi voi myös perustua tieteelliseen analyysiin vaihtoehtoisista sopimustiloista (ns. peliteoria). Peliteoreettiset motiivit sopimuksen hyväksymiselle perustuvat yleensä suoraan valtaan, joko palkitsemiseen tai rankaisuun. Neuvotteluanalyysi voi rakentua myös psykologiseen ymmärtämiseen ihmisluonnosta. Esimerkiksi Robert Cialdinin kirja Influence määrittelee kuusi vaikutusvipua joita käyttämällä ihmiset vaikuttuvat.

* Vastavuoroisuus
* Jatkuvuusperiaate
* Sosiaalinen hyväksyntä
* Pitäminen
* Auktoriteetti
* Niukkuus

Neuvottelujen käytännön tehostamiseksi on kehitetty useita neuvottelutekniikoita ja -taktiikoita. Näihin kuuluvat roolimallien käyttö (mm. hyvä ja paha poliisi), sekä erilaiset closing- eli hyväksyttämisrutiinit (mm. poiskävelytekniikka).

## Katso myös
* Konferenssi
* Palaveri
* Luento
* Kokous
* Päätöksenteko
* Dialogi

## Lähteet ja kirjallisuutta

* “Robert Cialdini: Influence: The Psychology of Persuasion”, 
* “Roger Fisher, William Ury: Getting to Yes”, 
* "Sami Miettinen, Juhana Torkki: Neuvotteluvalta - Miten tulen huippuneuvottelijaksi?", WSOY, 

## Aiheesta muualla

* 
* Neuvotteluvalta-sivusto
Keith Klohn

**Keith Daniel Klohn** on yhdysvaltalainen animaattori, joka on erikoistunut efektien animointiin. Hän sai Annie-ehdokkuuden vuonna 2007 elokuvasta Autot parhaasta animaatioefektistä.

## Filmografia

* Ice Age (*2002*)
* Nemoa etsimässä (*2003*)
* Ihmeperhe (*2004*)
* Autot (*2006*)
* Rottatouille (*2007*)

## Aiheesta muualla

* 
* Movies.nytimes.com
Robert Ridgway

**Robert Ridgway** (2. heinäkuuta 1850 Mount Carmel, Illinois–25. maaliskuuta 1929) oli yhdysvaltalainen lintutieteilijä.

Keväällä 1867 Ridgway palkattiin, 16-vuotiaana, luonnontieteilijäksi Clarence Kingin johtamalle tutkimusmatkalle Yhdysvaltain luoteisosiin. 2 vuoden aikana Ridgway keräsi runsaasti lintunäytteitä ja oli retken avainhenkilöitä.

Ridgway oli eläintieteilijä Spencer Fullerton Bairdin oppilas. Bairdin siirtyessä Smithsonian-Instituutin sihteeriksi hän nimitti Ridgwayn Yhdysvaltain Kansallismuseon ensimmäiseksi täysipäiväiseksi lintutieteen intendentiksi, siitä huolimatta että Ridgway oli suorittanut vain lukion oppimäärän. Tässä virassa Ridgway palveli vuodesta 1880 kuolemaansa 1929 saakka. Ridgway julkaisi erään ensimmäisistä ja tärkeimmistä lintujen määrittämisen värijärjestelmistä teoksessaan *A Nomenclature of Colors for Naturalists* (1886, Boston: Little, Brown & Co.). 1912 hän julkaisi omakustanteena laajemman värinimikkeistön *Color Standards and Color Nomenclature*, jonka osittain rahoitti hänen ystävänsä ja kollegansa José Castulo Zeledón Costa Ricasta.

Ridgway julkaisi yhdessä Thomas Mayo Brewerin ja Bairdin kanssa *History of North American Birds* (Boston, 1875-1884). Hän julkaisi myös useita muita teoksia sekä yli 450 tieteellistä artikkelia.

Ridgway avioitui Julia Evelyn Parkerin kanssa 1875. Heille syntyi yksi poika, Audubon Whelock Ridgway, joka kuoli keuhkokuumeeseen työskennellessään Chicagon Field Museumissa. Robert Ridgwayn veli John Livzey Ridgway (1859–1947) oli taidemaalari.

1899 hän osallistui E. H. Harrimanin johtamalle retkelle Alaskan rannikoille. Yhdessä John Muirin ja muiden tutkijoiden kanssa he tekivät laajan tutkimuksen Alaskan kasvillisuudesta ja eläimistöstä.

Ridgway kuvaili ja nimesi joukon lintulajeja, muun muassa tuhkapyyn (*Dendragapus fuliginosus*, joka on nykyisin yhdistetty lajiin *Dendragapus obscurus*) sekä pikkupreeriakanan (*Tympanuchus pallidicinctus*). Ridgwayn kunniaksi on nimetty punaniibis (*Plegadis ridgwayi*), haitinhiirihaukka (*Buteo ridgwayi*), ruskohelmipöllö (*Aegolius ridgwayi*), sirkkakehrääjä (*Caprimulgus ridgwayi*), jalisconneitokolibri (*Thalurania ridgwayi*), turkoosikotinga (*Cotinga ridgwayi*), kookossaarensieppari (*Nesotriccus ridgwayi*), harmaatiainen (*Parus ridgwayi*) ja asteekkirastas (*Ridgwayia pinicola*).

## Lähteet

## Aiheesta muualla
MSV Duisburg

**MSV Duisburg** on jalkapalloseura Duisburgista, Saksasta. Se pelaa Saksan 4. korkeinta sarjatasoa alueellisessa sarjassa Regionalliga West.

## Historia
Seura perustettiin vuonna 1902 nimellä *Meidericher SV* samannimisen kaupunginosan mukaan. Kolme vuotta myöhemmin nimi muutettiin *SC Viktoria Meiderichiksi*. Nykyinen nimi otettiin käyttöön vuonna 1967. Alkuaikoinaan seura voitti lukuisia alueellisia mestaruuksia. Vuosina 1929 ja 1931 se voitti Niederrheinin paikallismestaruuden ja pääsi valtakunnalliseen mestaruusturnaukseen. Sota-aikana menestys karttoi Duisburgia, mutta 1950-luvulla otteet paranivat. 1951 se nousi jälleen alueensa pääsarjaan *Oberliga Westiin*, joka noihin aikoihin oli eräs kovatasoisimmista Saksan aluesarjoista, voitettuaan alemman sarjatason mestaruuden. Yhtä kautta lukuun ottamatta Duisburg säilyi sarjassa aina Bundesliigan perustamiseen saakka (1963). 

Duisburg oli myös yksi niistä 16 joukkueesta, jotka pääsivät Bundesliigaan mukaan. Ensimmäisellä Bundesliigan kaudellaan Duisburg sijoittui sarjassa hopealle 1.FC Kölnin jälkeen, mikä on yhä sen paras liigasaavutus. Joukkue säilytti sarjapaikkansa aina kauteen 1982–1983 saakka, jolloin alkoi toistuva hissiliike ylemmän ja alemman sarjatason välillä. Joukkue nousi jälleen takaisin 1. Bundesliigaan kauden 2006–2007 päätteeksi sijoituttuaan kakkos-Bundesliigassa kolmanneksi mutta putosi heti takaisin sijoituttuaan 1. Bundesliigassa viimeiseksi.

## Saavutuksia
Duisburg ei ole koskaan voittanut minkäänlaista valtakunnallisen tason pokaalia. Vuonna 1963 se sijoittui liigassa toiseksi, mikä on yhä sen paras liigasaavutus. Kaudella 1978–1979 joukkue selviytyi UEFA Cupissa välieriin. Saksan Cupin loppuottelussa Duisburg on ollut kolmesti (1966, 1975 ja 1998) aina häviävänä osapuolena. Seuran nuoriso- ja amatöörijoukkueet ovat sen sijaan saavuttaneet mestaruuksia myös valtakunnallisella tasolla.

## Entisiä valmentajia

*  Rudi Bommer
*  Friedhelm Funkel
*  Jürgen Kohler
*  Ewald Lienen
*  Pierre Littbarski
*  Gyula Lóránt
*  Norbert Meier
*  Peter Neururer
*  Milan Šašić
*  Rolf Schafstall
*  Heiko Scholz

## Aiheesta muualla

* Virallinen sivu
* Tilastoja
Liejusimpukka

**Liejusimpukka** eli **itämerensimpukka** (*Limecola balthica* tai *Macoma balthica*) on suhteellisen pienikokoinen merenpohjaan kaivautuva simpukkalaji. Se on Itämeren tärkeimpiä pohjaeläinlajeja, ja Itämeren harvoista merisimpukoista kaikkein laimeimmassa murtovedessä toimeen tuleva simpukka.

## Ulkonäkö ja koko
Liejusimpukka on litteä ja sileäkuorinen, muodoltaan soikeahko, hieman kolmiomainen simpukka. Kuoren väri Itämeressä on valkoinen tai vaaleanpunainen. Länsi-Euroopassa esiintyy muitakin värimuotoja. Kuoren pituus on yleensä alle 2 senttiä ja enintään 3 senttiä.

## Levinneisyys ja alkuperä
Liejusimpukan kokonaislevinneisyys kattaa sekä Atlantin että Tyynenmeren pohjoisosien rannikkovedet, Euroopassa sen alue ulottuun Biskajanlahdelta Vienanmereen ja Karanmeren länsiosaan. Tyypillisiä elinympäristöjä ovat jokisuut ja mutaiset vuorovesirannat.

Itämeressä liejusimpukka elää muta- ja hiekkapohjilla rannan tuntumasta lähes 100 metrin syvyyteen, runsaimmillaan 2-5 metrissä. Se on monin paikoin pohjayhteisön valtalaji. Suomen rannikolla sen levinneisyys ulottuu Virolahdelta Kokkolan seudulle noin 3 promillen suolapitoisuuteen.  

Itämeren liejusimpukan alkuperä on omalaatuinen: se on syntynyt Atlantista ja Tyynestämerestä saapuneiden simpukkakantojen sekoittuessa.

## Elintavat ja lisääntyminen
Liejusimpukka elää pehmeään merenpohjaan kaivautuneena, jopa 10 cm syvyydessä. Sieltä se työntää pohjan pinnalle kaksi hengitysputkea, sifonia. Toisella se imuroi ravinnokseen planktonia ja orgaanista ainesta pohjan tuntumasta, toinen on poistoputki.

Liejusimpukka lisääntyy alkukesällä. Naaraan ja koiraan kudussa vapautuvat sukusolut yhtyvät vedessä ja niistä syntyy toukka, joka ui vapaana planktoneläimenä muutaman viikon ajan ennen kuin laskeutuu pohjalle, käy läpi muodonmuutoksen ja jatkaa elämäänsä pohjaeläimenä.


Ecomare - nonnetje (pcd01082-nonnetje-sd).jpg



## Lähteet
* Jan-Erik Bruun: Liejusimpukka Luontoportti.com
Too Hot to Rock

**Too Hot to Rock** on Ironcross-yhtyeen julkaisema vinyylilevy vuodelta 1987. *Too Hot to Rock* julkaistiin myös CD-muodossa vuonna 2002.

## Kappaleet
#
#
#
#
#
#
#
#

## Aiheesta muualla
* 
*
Idänsydänsimpukka

**Idänsydänsimpukka** (*Cerastoderma glaucum*) on Suomen rannikolla Itämeren murtovedessä elävä simpukkalaji. Sen kuori on valkoinen tai ruskean kirjava, säteittäiesti harjanteinen ja sivusta katsoen sydämen muotoinen. Itämeressä se kasvaa halkaisijaltaan 1,5–3&nbsp;cm leveäksi.  Idänsydänsimpukka elää pohjaan kaivautuneena hiekka- tai liejupohjalla.

Idänsydänsimpukka on euryhaliini laji joka voi elää 4-100 promillen suolapitoisuudessa. Sen kokonaislevinneisyys käsittää Itämeren lisäksi Kaspianmeren, Mustanmeren, Välimeren sekä Euroopan Atlantin rannikon Pohjanmeren korkeudelle. Atlantin rannikolla se esiintyy lähinnä vähäsuolaisissa laguuteissa tai estuaareissa, kun taas avoimilla rannoilla elää saman näköinen sydänsimpukka (*Cerastoderma edule*), jonka levinneisyys ei ulotu Itämereen.
## Lähteet
Steel Warrior

Steel Warrior on Ironcross-yhtyeen toinen albumi vuodelta 1984.

## Kappaleet
**A-puoli**
#
#
#
#
#

**B-puoli**
#
#
#
#
#

**Vuoden 2008 uusintapainoksen bonuskappaleet**
#Golden Lions
#Fight for the Strangers
#Rebels and Outlaws
#Avalanche
#Queen of the Night
#Lady Luck 

## Kokoonpano
* Esa "Gona" Leinonen - laulu
* Ari Suomi - kitara
* Pekka Nummela - basso
* Esko "Eddy" Mänty-Sorvari - rummut
* Kari Laihonen - kosketinsoitin

## Aiheesta muualla
* 
*
Bloodhounds

**Bloodhounds** on Ironcross-yhtyeen debyyttialbumi vuodelta 1982.

## Kappaleet
**A-puoli**
# 
# 
# 
# 
# 
 
**B-puoli**
# 
# 
# 
# 
# 

**CD-painoksen bonuskappaleet**
#
#
#
#
#
#
#

## Kokoonpano
* Pekka "Badi" Nummela – basso, akustinen kitara
* Esko Mänty-Sorvari – rummut
* Kimmo "Kipi" Vanne – kitara
* Esa "Lepa" Leinonen – laulu, rummut (kappaleet 9 ja 10)

## Lähteet

## Aiheesta muualla
* 
*
Karl-Heinz Körbel

**Karl-Heinz "Charly" Körbel** (s. 1. joulukuuta 1954 Dossenheim) on saksalainen entinen jalkapalloilija, pelipaikaltaan puolustaja. Nykyisin hän toimii Bundesliigassa pelaavan Eintracht Frankfurtin urheilutoimenjohtajana.

Körbel pelasi koko aktiiviuransa, vuodet 1972–1991 Eintracht Frankfurtissa. Juniorina hän edusti synnyinkaupunkinsa *FC Dossenheimia*. Hän on kautta aikain eniten Bundesliigan otteluita, kaikkiaan 602, pelannut pelaaja. Maaleja hän teki Bundesliigassa 45. Saksan maajoukkueessa Körbel pelasi kuusi ottelua.

Körbel omistaa Dossenheimissa *Sport-Körbel* -nimisen urheilumyymälän.
So Ji-sub

**So Ji-sub** (s. 4. marraskuuta 1977 Soul) on eteläkorealainen näyttelijä.

## Televisio-ohjelmia, joissa hän on näytellyt

* My Secret Terrius (MBC, 2018)
* Oh My Venus (KBS2, 2015–2016)
* Master's Sun (SBS, 2013)
* Cain and Abel (SBS, 2008)
* I'm Sorry, I Love You (KBS, 2004)
* Something Happened in Bali (SBS, 2004)
* Thousand Years of Love (SBS, 2003)
* Glass Slippers (SBS, 2002)
* We Are Dating Now (SBS, 2002)
* Law Firm (SBS, 2001)
* Delicious Proposal (MBC, 2001)
* Long Way (New year's day special) (SBS, 2001)
* Cheers for women (SBS, 2000)
* Beautiful Sunday - Crossing Korean Straits (SBS, 2000)
* Have you said 'I love you'? (Best theater) (MBC, 2000)
* Because of you (MBC, 2000)
* Good good (SBS, 2000)
* Miss Hiphop Mister Rock (SBS TV movie love story ep 6) (SBS, 2000)
* Wanglung's land (SBS, 2000)
* Music camp (MC) (MBC, 1999-2000)
* Decision, famous music (MC) (KMTV, 1999)
* Hate or like (SBS, 1999)
* What you keep is unforgettable (Best theater) (MBC, 1998)
* Today is Saturday (MC) (KBS, 1998)
* Three men three women (sitcom) (MBC, 1998)
* Oh happy day (sitcom) (KBS, 1997)
* Model (SBS, 1997)
* Sunday march (KBS, 1995)
* STORM model (1995)
Jarmo Viteli

**Jarmo Viteli**, Ed.D., (Computers in Education) on suomalainen kasvatustieteilijä ja e-oppimisen asiantuntija, joka toimii tutkimusjohtajana Tampereen yliopiston TRIM-tutkimuskeskuksessa.

Viteli toimi Tampereen yliopiston hypermedialaboratorion johtajana 1995-2001, johon tehtävään hän palasi Tampereen kaupungin eTampere-ohjelman vetäjän tehtävistä. Viteli johti eTampere-ohjelmaa vuosina 2001-2005. Hän on ollut valtion Tietoyhteiskuntaneuvoston asiantuntija vuodesta 2003 ja Hämeenlinnan kesäyliopiston tiederehtori vuodesta 2007. Viteli oli yksi ensimmäisistä akateemisista tutkijoista, joka lähti kehittämään sosiaalisen median tutkimusta ja yhdistämistä opetukseen Suomessa. Hän nosti aiheen esiin ensimmäistä kertaa vuonna 2005.

Jarmo Vitelin tausta on kansainvälinen. Ennen Hypermedialaboratorion johtajuutta Viteli työskenteli Unescon tietoyhteiskuntakehittäjänä Namibiassa. Jatko-opintonsa hän oli jo suorittanut USA:ssa. Vitelillä on kokemusta myös Euroopan unionin hankkeiden evaluoinnista. Hän toimi arvioitsijana mm. EU:n 7. puiteohjelman Technology Enhanced Learning -haussa. Lisäksi hänellä on ollut useita luottamustehtäviä erilaisissa hankkeiden johtoryhmissä, kilpailuraadeissa ja yritysten sekä yhteisöjen hallituksissa. Hän on ollut mm. Tietotekniikan liiton hallituksen jäsen vuonna 2001.

Viteli on pitkään johtanut Interaktiivinen Tekniikka Koulutuksessa -konferenssia, josta käytetään lyhennettä ITK. Vuodesta 2007 hän on toiminut myös MindTrek ry:n puheenjohtajana.

Viteli laulaa Digiveikot-yhtyeessä. Yhtye on esiintynyt lukuisia kertoja sekä ITK:ssa että MindTrekissa. Marraskuussa 2007 yhtye nähtiin Tampere-talon Isossa salissa Tampere Filharmonian vieraana. MindTrek-viikolla vuonna 2001 eTampere-ohjelman kollegat sanoittivat ja esittivät musiikin harrastajana tunnetulle Vitelille oman laulun.

Vitelin pitkäaikainen työ informaatioteknologian edistämiseksi palkittiin vuonna 2005, kun Tampereen kaupunki myönsi hänelle kultaisen ansiomitalin. Professori on kertonut viihtyneensä tietokoneiden parissa vuodesta 1981.

## Verkkojulkaisut

* Jarmo Viteli, Tiina Järvinen & Simo Kaupinmäki (toim.), Tuovi 3: Interaktiivinen tekniikka koulutuksessa 2005 -konferenssin tutkijatapaamisen artikkelit. Tampere 2005. (PDF-julkaisu, 199 s.)
* Leena Vainio, Kirsi Laaksonen, Markku Kuivalahti, Seija Mahlamäki-Kultanen, Jarmo Viteli VIRTUAALINEN TAITOKOULU eLearning, osa oppimista päivittäisessä työssä. Hämeenlinna 2001 (raportti, , 77 s.)

## Julkaisut

* Viteli, Jarmo (toim.). Tieto- ja viestintätekniikka opetuksessa ja oppimisessa 2. Esimerkkejä ja kokemuksia korkeakoulumaailmasta. 1998. Sitra. 951-563-346-X.
* Viteli, Jarmo (toim.). Tieto- ja viestintätekniikka opetuksessa ja oppimisessa 1. Yliopistojen ja ammattikorkeakoulujen tilanne ja tulevaisuudennäkymät. 1998. Sitra. 951-563-345-1.

## Lähteet

## Aiheesta muualla
*Uusia pelureita. Yhteisöllisyys jyllää verkossa Jarmo Vitelin haastattelu. Digitoday 15.11.2006 klo 08:52.
*eNorssi-muistio Markus Leppiniemi. Tampere 4.-5.5.2006
Klaus Toppmöller

**Klaus Toppmöller** (s. 12. elokuuta 1951) on saksalainen jalkapallovalmentaja ja entinen pelaaja.

## Ura pelaajana

Toppmöller aloitti jalkapallouransa kotikaupunkinsa amatööriseurassa *SV Rivenichissä*, mistä hän siirtyi Eintracht Trieriin. Vuonna 1972 hän siirtyi bundesliigaseura Kaiserslauterniin, jossa pelasi 204 ottelua ja oli joukkueen paras maalintekijä 108:lla maalillaan. Saksan maajoukkueessa hän debytoi vuonna 1976 ottelussa Espanjaa vastaan. Kaikkiaan hän pelasi kolme maaottelua, joissa teki yhden maalin. Vuonna 1980 hän siirtyi Yhdysvaltoihin Dallas Tornadoon, mutta palasi takaisin kotimaahansa vuonna 1984 kun North American Soccer League lakkautettiin. Ennen lopettamistaan vuonna 1987 Toppmöller pelasi kaksi kautta kakkos-Bundesliigan FSV Salmrohrissa.

## Ura valmentajana

Lopetettuaan pelaajana Toppmöller toimi viimeisen seuransa Salmrohrin valmentajana yhden kauden ajan. Helmikuussa 1989 hän siirtyi SSV Ulm 1846:n peräsimeen. Hän käväisi hetken aikaa valmentamassa DDR-Oberligan Wismut Auea ennen paluutaan Saksaan ja SV Waldhof Mannheimin joukkueeseen. Vuonna 1993 hän aloitti Eintracht Frankfurtin valmentajana, mutta sai potkut yhden kauden jälkeen ja siirtyi Vfl Bochumiin ja valmensi joukkuetta aina vuoteen 1999 saakka.

Kesällä 2001 Toppmöller siirtyi Bayer Leverkusenin valmentajaksi ja johdatti joukkueen aina Mestarien liigan loppuotteluun sekä Bundesliigan hopeasijalle saakka. Hänet valittiin myös vuonna 2002 vuoden valmentajaksi Saksassa. Seuraavalla kaudella joukkueen menestys kuitenkin hyytyi ja Toppmöller sai lähteä helmikuussa 2003. Hänen seuraava osoitteensa oli Hamburger SV, missä hän aloitti syksyllä 2003. Joukkue kuitenkin menestyi varsin heikosti ja työsuhde päättyi potkuihin seuraavan vuoden syksyllä.

Helmikuussa 2006 Toppmöller palasi valmennustehtäviin siirryttyään Georgian jalkapallomaajoukkueen peräsimeen. Hän luotsasi maata Ralf Mingen kanssa EM-karsinnoissa 2008. Sijoitus karsintalohko B:ssa oli toiseksi viimeinen Georgian voitettua vain kolme pelaamastaan 12 karsintaottelusta. Georgian jalkapalloliitto antoi Toppmöllerille potkut huhtikuussa 2008. 

Kesäkuussa 2008 Toppmöllerin nimi nousi esille, kun Tšekin jalkapallomaajoukkue etsii Karel Brücknerille seuraajaa. Toppmöller myönsi Kickerille olleensa yhteydessä Tšekin liittoon. 

## Perhe

Toppmöller on ollut vuodesta 1977 naimisissa Roswitha Toppmöllerin kanssa. Tytär Sarah Nina (s.1977), joka työskentelee opettajana ja laulaa taiteilijanimellä Zaranina. Pojista Dino (s.1980) pelaa luxemburgilaisessa F91 Dudelangessa ja Tommy (s.1988) FSV Salmrohrissa.

Toppmöller on Saksan sosialidemokraattisen puolueen jäsen. 

## Lähteet
Tom Simpson

**Tom (Thomas) Simpson** (30. marraskuuta 1937 Haswell, Durham, Yhdistynyt kuningaskunta – 13. heinäkuuta 1967 Mont Ventoux, Ranska) oli englantilainen pyöräilijä. 

Simpson kuului Yhdistyneen kuningaskunnan joukkueeseen, joka saavutti pronssia Melbournen olympialaisissa 1956 ratapyöräilyn 4&nbsp;000&nbsp;metrin joukkuetakaa-ajossa. Vuonna 1958 hän saavutti hopeaa henkilökohtaisessa takaa-ajossa kansainyhteisön kisoissa Cardiffissa.

Simpson kilpaili ammattilaisena maantiepyöräilyssä vuodesta 1959 lähtien. Hän voitti maantieajon maailmanmestaruuden Espanjan Lasarte-Oriassa vuonna 1965 voitettuaan loppukirissä Rudi Altigin. Hän voitti myös useita muita suurkilpailuja, kuten Flanderin ympäriajon vuonna 1961, Bordeaux–Pariisi-kilpailun 1963, Milano–San Remon 1964, Lombardian ympäriajon 1965 sekä Pariisi–Nizza-ajon vuonna 1967. Hän piti lisäksi Ranskan ympäriajon johtajan maillot jaune -paitaa vuonna 1962 sekä voitti kaksi etappia Espanjan ympäriajossa 1967.

Simpson kuoli vuoden 1967 Ranskan ympäriajon 13. etapilla Mont Ventoux'n nousussa. Ruumiinavaus paljasti, että hän oli ajanut alkoholin ja amfetamiinin vaikutuksen alaisena. 

## Saavutuksia
*Olympialaisten 4&nbsp;000&nbsp;metrin joukkuetakaa-ajo: 1956 pronssia
*Kansainyhteisön kisojen 4&nbsp;000&nbsp;metrin henkilökohtainen takaa-ajo: 1958 hopeaa
*Ratapyöräilyn MM-kilpailujen 4&nbsp;000&nbsp;metrin takaa-ajo: 1959 neljäs
*Maantieajon MM-kilpailu: 1959 neljäs, 1961 yhdeksäs, 1963 kahdeksas, 1964 neljäs, 1965 kultaa
*Milano–San Remo: 1964 voitto
*Flanderin ympäriajo: 1961 voitto, 1962 viides, 1963 kolmas
*Lombardian ympäriajo: 1965 voitto
*Pariisi–Roubaix: 1963 kahdeksas, 1965 kuudes
*La Flèche Wallonne: 1965 kolmas
*Gent–Wevelgem: 1962 kuudes, 1963 toinen
*Pariisi–Tours: 1963 toinen
*Bordeaux–Pariisi: 1963 voitto, 1965 kolmas
*Pariisi–Bryssel: 1963 toinen
*Kuurne–Bryssel–Kuurne: 1964 toinen
*Ranskan ympäriajo:
**1960 etapeilla 2 ja 15 kolmas
**1962 kokonaiskilpailussa kuudes
**1964 kokonaiskilpailussa 14., etapilla 9 toinen
**1966 etapeilla 12 ja 13 toinen
*Pariisi-Nizza:
**1961 kokonaiskilpailussa viides
**1962 kokonaiskilpailussa toinen
**1967 kokonaiskilpailun voitto
*Espanjan ympäriajo:
**1967 etappien 5 ja 16 voitto, toinen etapilla 7
*Grand Prix du Midi Libre:
**1965 kokonaiskilpailussa kolmas
*Sardinian ympäriajo: 1967 etapin 5 voitto
*Tour du Sud-Est: 1960 voitto
*Côte du Mont Faron: 1960 voitto

## Lähteet
*Tom Simpson Memoire du cyclisme -tietokannassa  

## Aiheesta muualla
*Tom Simpsonin kuolemasta velofilo.fr-sivustolla
Jennifer Freeman

**Jennifer Nicole Freeman** (s. 20. lokakuuta 1985 Los Angeles, Yhdysvallat ) on kalifornialainen näyttelijä, joka tunnetaan televisiosarjasta *[[My Wife and Kids]]*. Hänen hahmonsa sarjassa oli Claire Kyle, jota hän esitti vuosina 2001–2005. Lisäksi hän on esiintynyt elokuvassa *[[Pähkähullu perheloma]]* ja televisiosarjassa *[[Seitsemäs taivas (perhedraamasarja)|Seitsemäs taivas]]*. Jennifer tunnetaan myös hip hop -tyylisestä tanssielokuvasta *[[You Got Served]]*, jossa hän esiintyy Liyah-nimisenä tyttönä.

## Lähteet

## Aiheesta muualla
*
Llorenç Serra Ferrer

**Llorenç Serra Ferrer** (s. 4. maaliskuuta 1953) on espanjalainen jalkapallovalmentaja. Kesästä 2010 lähtien hän on toiminut RCD Mallorcan pääomistajana. 

## Ura

Vaatimattoman pelaajauransa jälkeen Serra Ferrer aloitti valmennusuransa UD Poblensen päävalmentajana Segunda División B:ssä. 1985 hän siirtyi RCD Mallorcan päävalmentajaksi nousten kahdeksan kauden aikana tunnetuksi Espanjassa. 

1993 hän siirtyi Real Betis Balompién päävalmentajaksi nostaen seuran pääsarjaan heti ensimmäisellä kaudellaan ja upeasti kolmanneksi kaudella 1994–1995. 1997 Serra Ferrer siirtyi FC Barcelonan organisaatioon juniorijoukkueen valmentajaksi. Louis van Gaalin jätettyä Barcan kesällä 2000 Serra Ferreristä tuli seuran päävalmentaja. Pesti jäi yhden kauden mittaiseksi Barcan jäätyä liigassa neljänneksi.

Serra Ferrer oli jonkin aikaa ilman seuraa kunnes palasi Barcan nuorisojoukkueen peräsimeen. 2004 hän palasi jälleen Real Betisiin, jonka hän luotsasi Copa del Reyn voittoon 2005. Serra Ferrerin johdolla Betis selvisi ensi kertaa seuran historiassa Mestarien liigaan.

Kesällä 2006 hän siirtyi Kreikkaan AEK Ateenan päävalmentajaksi. AEK:ssa Serra Ferrer on suosittu ja kunnioitettu valmentaja, joka on nostanut useita nuoria lahjakkuuksia ykkösjoukkueeseen.

13. helmikuuta kreikkalaismediat uutisoivat Serra Ferrerin potkuista AEK:sta seuran hävittyä kaksi ottelua putkeen ja pudottua liigassa kolmanneksi neljän pisteen päähän Panathinaikoksesta.  Serra Ferrerin tehtäviä hoitaa 13.2. pelattavassa UEFA Cupin ottelussa Getafea vastaan kakkosvalmentajana toiminut Nikos Kostenoglou. 

Kesäkuussa 2010 Serra Ferrerin johtama ryhmittymä osti talousvaikeuksissa kärsivän La Liga -seura RCD Mallorcan. 

**Meriitit valmentajana**

* Copa del Rey: 2005
** Hopeaa: 1991

## Lähteet
Hapsiluikka

**Hapsiluikka** (*Eleocharis acicularis*) on sarakasvien heimoon ja pilliluikkien sukuun kuuluva monivuotinen vesikasvi.

Hapsiluikka kasvaa 2–10&nbsp;cm korkeaksi, ja sen 2–5&nbsp;mm pitkät tähkäkukinnot kasvavat hentojen versojen päihin. Kasvi leviää rönsyjen ja maavarsien avulla usein laajaksi mattomaiseksi kasvustoksi. Suvullinen lisääntyminen käy tuulipölytyksen avulla. Hapsiluikkaa voidaan kasvattaa myös akvaariossa uposkasvina.

Hapsiluikka kasvaa sisä- ja murtovesien rannoilla savisella, silttisellä tai hiekkaisella alustalla. Se voi kasvaa jopa kahden metrin syvyydessä. Hapsiluikkaa tavataan Keski- ja Pohjois-Euroopassa. Suomessa hapsiluikkaa kasvaa ympäri maata sekä merenrannikolla että sisämaassa, harvinaisempana kuitenkin Lapissa sekä Suomenselän alueella.

## Lähteet

## Aiheesta muualla
* Pinkka – Lajintuntemuksen oppimisympäristö: Hapsiluikka (''Eleocharis acicularis'')
* E. Nenonen: Valokuvia 
* ITIS: ''Eleocharis acicularis'' 
* United States Department of Agriculture (USDA): ''Eleocharis acicularis''
Taylor Dayne

**Leslie Wunderman**, taiteilijanimeltään **Taylor Dayne** (s. 7. maaliskuuta 1962) on yhdysvaltalainen laulaja ja näyttelijä. Hän nousi kansainväliseen kuuluisuuteen 1980-luvun lopulla singlellään *Tell It to My Heart*. Myöhempien hittien joukossa on *Love Will Lead You Back* (1990). Dayne on julkaissut viisi studioalbumia.

## Studioalbumit
* Tell It to My Heart (1988)
* Can't Fight Fate (1989)
* Soul Dancing (1993)
* Naked Without You (1998)
* Satisfied (2008)
Patton Oswalt

**Patton Oswalt** (s. 27. tammikuuta 1969 Portsmouth, Virginia) on yhdysvaltalainen näyttelijä, koomikko, käsikirjoittaja ja ääninäyttelijä.

## Ura
Oswalt aloitti uransa stand up -koomikkona vuonna 1996 ja vuotta myöhemmin hän näytteli omassa komediasarjassaan HBO:lla. Vuonna 1998 Oswalt tuli tunnetuksi televisiosarjasta *[[Kellarin kunkku]]*, jossa hän näytteli vuoteen 2007 asti. Sarjan aikana hän esiintyi muissa televisiosarjoissa, kuten *[[Kalenteritytöt]]*, *[[Reno 911!]]* ja *[[Crank Yankers]]*. Oswalt on tehnyt myös äänirooleja animaatiosarjoihin *[[Batman of the Future]]*, *[[Kim Possible]]*, *[[Batman (vuoden 2004 animaatiosarja)|Batman]]* ja *[[Paavo Pesusieni]]* sekä animaatioelokuvaan *[[Rottatouille]]*. Viimeksi mainitusta hän sai Annie-ehdokkuuden parhaasta ääninäyttelystä animaatioelokuvassa.

## Filmografia
### Elokuvat

### Televisiosarjat

### Ääninäyttely videopeleissä

## Aiheesta muualla

*
Natty Dread

**Natty Dread** on Bob Marley & The Wailersin studioalbumi vuodelta 1974. Albumi oli ensimmäinen albumi, joka julkaistiin nimellä "Bob Marley & The Wailers" eikä pelkkä "The Wailers", niin kuin aikaisemmin. Se oli myös ensimmäinen albumi, jolla ei ollut enää mukana The Wailersin entisiä jäseniä Peter Toshia eikä Bunny Waileria.

## Listasijoitukset
Albumi sijoittui Billboard Black Albums chart -listalla sijalle 44 ja Pop Albums chart -listalla sijalle 92.

## Kappaleet
### Puoli yksi
#"Lively Up Yourself" (Bob Marley) – 5:11
#"No Woman, No Cry" (Vincent Ford) – 3:46
#"Them Belly Full (But We Hungry)" (Lecon Cogill/Carlton Barrett) – 3:13
#"Rebel Music (3 O'Clock Roadblock)" (Aston Barrett/Hugh Peart) – 6:45

### Puoli kaksi
#"So Jah Seh" (Rita Marley/Willy Francisco) – 4:27
#"Natty Dread" (Rita Marley/Alan Cole) – 3:35
#"Bend Down Low" (Bob Marley) – 3:22
#"Talkin' Blues" (Lecon Cogill/Carlton Barrett) – 4:06
#"Revolution" (Bob Marley) – 4:23

### Vuoden 2001 bonus kappale
#"Am-A-Do" (Bob Marley) - 3:20

## Työryhmä
*Bob Marley- laulu, rytmikitara
*Aston Barrett - basso
*Carlton Barrett - rummut, perkussiot
*Bernard "Touter" Harvey - piano, urut
*Al Anderson - soolokitara
*I Threes (Rita Marley, Judy Mowatt ja Marcia Griffiths) - taustalaulu
*Sylvan Morris - musiikki-insinööri
*Phil Ault - musiikki-insinööri
*Chris Blackwell - tuottaja
*The Wailers - tuottajat
*Tony Wright - kansi
John Richardson

**John Richardson** (5. marraskuuta 1787 Dumfries – 5. kesäkuuta 1865 Grasmere, Westmorland) oli skotlantilainen tutkimusmatkailija, laivaston lääkäri ja luonnontieteilijä.

Richardson opiskeli lääketiedettä Edinburghissa ja hänestä tuli laivaston kirurgi 1807. Hän purjehti John Franklinin kanssa etsimässä Luoteisväylää vuosina 1819–1822. Richardson kirjoitti retkestä julkaistuun kirjaan kappaleet geologiasta, kasveista ja kaloista.

Franklin ja Richardson palasivat Kanadaan vuosien 1825 ja 1827 välillä ja matkustivat maitse Jäämerelle. Retken luonnonhistoriallinen anti oli niin suuri, että se piti julkaista kahdessa erillisessä osassa, *Flora Boreali-Americana* (1833–1840), jonka kirjoitti William Jackson Hooker, ja *Fauna Boreali-Americana* (1829–1837), jonka kirjoittivat Richardson, William Swainson, John Edward Gray ja William Kirby.

Vuonna 1838 Richardson sai lääkärin viran Portsmouthissa ja 1840 tarkastajan viran laivaston sairaalassa. Hänet äänestettiin Royal Societyn jäseneksi vuonna 1825.

Richardson aateloitiin vuonna 1846. Hän teki John Raen kanssa epäonnistuneen retken etsimään Franklinia 1848–1849 ja kirjoitti retkestä teoksen *An Arctic Searching Expedition* (1851). Hän vetäytyi Lake Districtin alueelle 1855. Hänet on haudattu Grasmereen.

Hänen muita teoksiaan ovat muun muassa *Icones Piscium* (1843), *Catalogue of Apodal Fish in the British Museum* (1856), toinen painos teoksesta *Yarrell's history of British Fishes* (1860) ja *The Polar Regions* (1861).

Richardson nimesi linnuista ainakin valkopyrstöriekon (*Lagopus leucura*) ja trumpettijoutsenen (*Cygnus buccinator*). Hänen kunniakseen on nimetty rikkikurkkuseppä (*Eubucco richardsoni*) ja saintluciansirkkunen (*Melanospiza richardsoni*).

## Lähteet
Tarmo Rüütli

**Tarmo Rüütli** (s. 11. elokuuta 1954) on virolainen jalkapallovalmentaja ja entinen keskikenttäpelaaja.

Aktiiviurallaan Rüütli edusti vuosina 1971–1994 FC Normaa, Pärnu Kalevia, Pärnu Kalakombinaatia ja Tervis Pärnua. 

Peliuransa jälkeen Rüütli on valmentanut Tulevik Viljandia, Viron maajoukkuetta (1999–2000) ja FC Floraa (2000) ennen siirtymistään nykyisen seuransa FC Levadian valmentajaksi vuonna 2003. Syksyllä 2007 Rüütli valittiin toistamiseen myös maansa maajoukkueen päävalmentajaksi. Hän aloittaa tehtävässään vuonna 2008, mutta jatkaa myös Levadian päävalmentajana. Rüütlin aikakaudella Levadia on voittanut kolmesti sekä Viron mestaruuden että Viron Cupin. Vuonna 2006 hän valmensi joukkueen UEFA Cupin kolmannelle karsintakierrokselle. 

## Aiheesta muualla
* Profiili Levadian sivuilla 
* Pärnu Postimees: ''Tarmo Rüütli mängijakarjäär möödus Pärnu meeskondades'' (viroksi)
Kauno

**Kauno** on suomalainen miehen etunimi.

Kauno on alkavan suomalaisuuskauden nimiä, joista monet viittaavat johonkin ihmisen hyvään ominaisuuteen. Ensimmäinen Kaunoksi nimetty lienee syntynyt vuonna 1855. Nimi ei ole yleistynyt, mutta on pysynyt jatkuvasti käytössä.

Suomen almanakassa Kauno on ollut vuodesta 1929 lähtien.

Digi- ja väestötietoviraston tietojen mukaan Kauno-nimen on vuoden 2019 loppuun mennessä saanut alle 2&nbsp;147 henkilöä, joista alle 33 on naisia.

## Tunnettuja Kaunoja
*Kauno S. Kallio (1877–1966), arkkitehti
*Kauno Kleemola (1906–1965), maalaisliittolainen poliitikko, ministeri ja maanviljelysneuvos
*Kauno Laine (1919–2000), elokuvaaja
*Kauno Peltoniemi (1899–1990), varatuomari ja kalanviljelyn kehittäjä  
*Kauno Salimäki (1905–1971), fyysikko ja professori, Säteilyfysiikan laitoksen johtaja 1958–1968
*Kauno Summala, *Igor Widorow* (1947-1995), suomalainen muusikko
*Kauno Turkka (1898–1944), Mannerheim-ristin ritari
*Kauno Uusipaikka (1920–2007), kirjailija, vakuutusvirkailija ja kauppias
*Kauno Villberg (1935–2024), näyttelijä
*Kauno Wirtanen (1903–1974), pianisti ja musiikkipedagogi

## Lähteet
* 

### Viitteet
Mr. Marley

**Mr. Marley** on reggae-artisti Damian Marleyn debyyttialbumi. Albumi julkaistiin vuonna 1996.

## Kappaleet
#Trouble
#Love and Inity
#10,000 Chariots
#Old War Chant
#Party Time
#Kingston 12
#Keep On Grooving
#Searching (So Much Bubble)
#One More Cup of Coffee
#Julie
#Me Name Jr. Gong
#Mr. Marley
Beitostølen

**Beitostølen** on asutus- ja talviurheilukeskus Øystre Slidren kunnassa, Opplandin läänissä Norjassa. Paikka sijaitsee Jotunheimenin vuoristossa noin 900 metriä merenpinnan tason yläpuolella. Beitostølenissä on lukuisia laskettelurinteitä sekä hiihtolatuja. Siellä järjestetään vuosittain ampumahiihdon ja maastohiihdon maailmancupin osakilpailuita. Taajaman asukasluku oli 342 vuonna 2013.

## Lähteet

## Aiheesta muualla
* http://www.beitostolen.com/
* http://beitostolen.no/
Argentiinan Grand Prix 1975

**Argentiinan Grand Prix 1975** oli Formula 1 -sarjan osakilpailu, joka ajettiin Autódromo Oscar Alfredo Gálvez -radalla 12. tammikuuta 1975. Kilpailun voitti Emerson Fittipaldi. 

Kilpailun paalupaikalle ajoi Shadow-tallin Jean-Pierre Jarier, mutta hän ei voinut lähteä kilpailuun vaihdelaatikon hajoamisen vuoksi. Kilpailun lähdössä Carlos Reutemann nousi kilpailun johtoon ja hän taisteli kilpailun aikana James Huntin ja Emerson Fittipaldin kanssa, kunnes hän pyörähti ja putosi kolmanneksi. Huntin osalta kilpailu vaikeutui, kun hän joutui keskittymään ohjauksensa korjaamiseen sen rikkouduttua kilpailun aikana. Näyttävin keskeytys toteutui Wilson Fittipaldin osalta, kun hän osui ratavalliin ja auto syttyi tuleen, mutta hän pääsi itse ulos mustasti savuavasta autostaan.

## Tulokset

## Muuta
*Paalupaikka: Jean-Pierre Jarier – 1.49,21
*Nopein kierros: James Hunt – 1.50,91 kierroksella 34
*Jean-Pierre Jarier ei lähtenyt paalupaikalta lämmittelykierroksella ilmenneiden voimansiirto-ongelmien takia.

## Lähteet
Halfway Tree

**Halfway Tree** on reggae -artisti Damian Marleyn toinen studioalbumi. Albumi julkaistiin vuonna 2001 Motown -levy-yhtiön kautta.

## Kappaleet
# "Educated Fools" (feat. Bounty Killer)
# "More Justice"
# "It Was Written" (feat. Stephen Marley, Capleton & Drag On)
# "Catch a Fire" (feat. Stephen Marley)
# "Still Searchin'" (feat. Yami Bolo)
# "She Needs My Love" (feat.Yami Bolo)
# "Mi Blenda"
# "Where Is the Love" (feat. Eve)
# "Harder" (interlude)
# "Born to be Wild"
# "Give Dem Some Way" (feat. Daddigan)
# "Half Way Tree" (interlude)
# "Paradise Child" (feat. Mr. Cheeks)
# "Stuck in Between"
# "Half Way Tree" (tuottanut Swizz Beatz)
# "Stand a Chance" (feat. Yami Bolo & Treach)
Welcome to Jamrock

**Welcome to Jamrock** on reggae-artisti Damian Marleyn kolmas studioalbumi. Albumi julkaistiin Yhdysvalloissa 12. syyskuuta 2005 ja Britanniassa päivää myöhemmin.

## Taustatietoa
Albumi sijoittui ilmestymisviikollaan Billboard Hot 100 -listan 55. sijalle. R&B ja rap -listoilla sijoitus oli parempi 18. ja 12. sija.

## Kappaleet
# "Confrontation" - 5:29
# "There for You" - 4:41
# "Welcome to Jamrock" - 3:33
# "The Master Has Come Back" - 4:41
# "All Night" (feat. Stephen Marley) - 3:30
# "Beautiful" (feat. Bobby Brown) - 4:48
# "Pimpa's Paradise" (feat. Stephen Marley & Black Thought) - 5:04
# "Move!" - 3:44
# "For The Babies" (feat. Stephen Marley) - 4:54
# "Hey Girl" (feat. Stephen Marley & Rovleta Fraser) - 4:16
# "Road to Zion" (feat. Nas) - 5:17
# "We're Gonna Make It" - 4:20
# "In 2 Deep" - 4:45
# "Khaki Suit" (feat. Bounty Killer & Eek-a-Mouse) - 3:57
# "Carnal Mind" (feat. Chew Stick) (Vain Ison-Britannian julkaisuissa)

## Myynti

## Singlet
* "Welcome to Jamrock" (2005)
* "The Master Has Come Back" (2005)
* "Road to Zion" (2005)
* "Beautiful" (2006)
* "All Night" (2006)

## Lähteet
Antofylliitti

**Antofylliitti** on amfiboliryhmään kuuluva mineraali, jonka kemiallinen kaava on (Mg,Fe)7Si8O22(OH)2, eli se on magnesium-rauta-inosilikaattihydroksidi. Antofylliitti, kuten cummingtoniitti, on polymorfinen mineraali. Jotkin antofylliitin muodot ovat lamellimaisia tai säikeisiä ja niitä käytetään asbestin tavoin. Nimi on johdettu latinan sanasta *anthophyllum* ’mausteneilikka’, joka on viittaus mineraalin yleisimpään väriin.

## Esiintyminen
Antofylliittiä syntyy runsasmagnesiumisten kivien, etenkin ultramafisten magmakivien ja epäpuhtaiden dolomiittisaviliuskeiden, metamorfoosissa. Taantumistuotteena sitä muodostuu reunustamaan jäänneortopyrokseeneja ja oliviinia, ja kordieriittia sisältävässä gneississä ja liuskeessa se esiintyy lisämineraalina. Antofylliittiä esiintyy serpentiinin ohella taantuvan metamorfoosin tuotteena ultramafisissa kivissä.

### Esiintyminen ultramafisissa kivissä

Antofylliittiä muodostuu etenevässä metamorfoosissa talkin hajotessa ultramafisissa kivissä veden ja hiilidioksidin vaikutuksesta. Hiilidioksidin (X CO2) partiaalipaine vesiperäisessä liuoksessa suosii antofylliitin syntyä. Korkeampi hiilidioksidin partiaalipaine vähentää antofylliitti-in-isograadin lämpötilaa.

Täysin vetisessä, hiilidioksidittomassa ympäristössä ultramafiset kivet tapaavat muodostaa serpentiini-antigoriitti-brusiitti-tremoliitti-kokoumia (jotka ovat riippuvaisia MgO-pitoisuudesta), ja amfiboliitista granuliittiin -metamorfoosissa muodostuu metamorfista pyrokseenia tai oliviinia. Täten, antofylliittiä sisältävät ultramafiset kivet viittaavat ainakin viherliuskefasieksen metamorfoosiin, jossa on ollut mukana hiilidioksidipitoista metamorfista liuosta.

Tavalliset metamorfisten muodostumien reaktiot vähämagnesiumisille (&nbsp;25&nbsp;% MgO) ultramafisille kiville ovat:
* Oliviini + tremoliitti + talkki → oliviini + tremoliitti + antofylliitti (alhainen MgO, >&nbsp;550&nbsp;°C, XCO2 &nbsp;500&nbsp;°C, XCO2 >&nbsp;0,6)
* Talkki + magnesiitti + tremoliitti → antofylliitti + tremoliitti + magnesiitti (alhainen MgO, >&nbsp;500&nbsp;°C, XCO2 >&nbsp;0,6)

Taantuva antofylliitti on verrattain harvinainen ultramafisissa kivissä, ja metamorfoosiin saatavan vähäisen energiamäärän takia ja metamorfoosin aiheuttaman yleisen kivimassan kuivumisen takia se on yleensä huonosti kehittynyttä. Siten myös merkittävä hiilidioksidin tarve metamorfisissa liuoksissa rajoittaa antofylliitin esiintymistä taantuvana mineraalina. Tavallinen taantuvasti metamorfoituvien ultramafisten kivien metamorfinen koostumus on siksi serpentiniitti- tai talkki-magnesiitti-kokouma.

Taantuvaa antofylliittiä esiintyy yleisimmin heikkousvyöhykkeillä, jossa kivien rakoilu ja murtuminen tuottaa hiilihappopitoisille liuoksille putkia taantuvan metamorfoosin aikana.

## Aiheesta muualla
* Webmineral: Anthophyllite Mineral Data 
* Mindat: Anthophyllite 
* Handbook of Mineralogy: Anthophyllite (pdf) 
* Geologia.fi: Amfiboliryhmä
Kiekkokotilot

**Kiekkokotilot** (Planorbidae) on makeissa ja murtovesissä elävien vesikeuhkokotiloiden heimo. Suomessa tavataan 13 lajia, joista suurin on isokiekkokotilo ja yksi yleisimmistä pyörrekiekkokotilo (*Anisus vortex*).

Useimpien kiekkokotiloiden kuori on tasossa kiertyvä spiraali, ja useimmat niistä ovat ”vasenkätisiä”. Toisaalta heimoon on luettu myös kartiomaiset *Ancylus*-kotilot. Heimon taksonomia on kuitenkin hyvin kiistanalainen.

Toisin kuin monilla muilla vesinilviäisillä kiekkokotiloilla on veressään hemoglobiinia ja ne voivat käyttää hyväkseen ilmassa olevaa happea.

## Lähteet
Valkopyrstöriekko

**Valkopyrstöriekko** (*Lagopus leucura*) on pohjoisamerikkalainen kanalintu.

## Koko ja ulkonäkö
Linnun pituus on 30–35&nbsp;cm ja paino 0,4–0,5&nbsp;kg. Koiras on hieman kookkaampi. Valkopyrstöriekko on metsäkanoista pienin. Talvella se on valkoinen, vain nokka ja silmät ovat mustat. Kesäpuvussa siivet, pyrstö ja maha ovat valkoiset ja muu höyhenpuku on harmaanruskea.

## Esiintyminen
Valkopyrstöriekko elää Pohjois-Amerikan länsiosissa New Mexicon pohjoisosista Alaskaan. Sen elinalueen laajuus on noin 1,6 miljoonaa neliökilometriä, maailman populaation koko on noin 2 miljoonaa yksilöä ja sen kanta on elinvoimainen.

## Elinympäristö
Valkopyrstöriekko on korkeiden vuoristojen laji, joka pesii puurajan yläpuolella. Talveksi linnut laskeutuvat usein puurajan alapuolelle ja palaavat huhti–toukokuussa pesimäalueilleen.

## Lisääntyminen
Valkopyrstöriekko on yksiavioinen. Pesä on maassa ja munia on 4–8. Naaras hautoo noin 23 päivää. Poikaset osaavat lentää 10-12 päivän ikäisinä ja saavuttavat täyden koon 12-14 viikon ikäisinä. Poikaset ovat pesäpakoisia.

## Ravinto
Talvella valkopyrstöriekot syövät etupäässä pajunsilmuja. Keväällä ja kesällä ne syövät kukkia ja lehtiä sekä hyönteisiä ja tatarten ituja. Hiekkaa ne syövät ruuansulatuksen edistämiseksi.

## Lähteet
Brasilian Grand Prix 1975

Tulokset vuonna 1975 ajetusta Formula 1 **[[Brasilian Grand Prix]]'stä**, joka ajettiin Interlagosissa 26. tammikuuta 1975.

## Tulokset

## Muuta
*Paalupaikka: Jean-Pierre Jarier - 2.29,88
*Nopein kierros: Jean Pierre Jarier - 2.34,16 kierroksella 10
*Carlos Pacen ensimmäinen ja ainoa voitto

## Lähteet
The Sims 2: Vapaa-aika

**The Sims 2: Vapaa-aika** on vuonna 2008 ilmestynyt Maxisin kehittämä seitsemäs lisäosa *[[The Sims 2]]* -tietokonepeliin.

Lisäosassa simeille on luotu harrastuksia, joiden parissa he voivat viettää aikaa. Harrastuksia on eri aloilta urheilusta käsitöihin ja taiteeseen. Kun sim viettää aikaa harrastuksensa parissa, hänen harrastusintonsa nousee. Kun sim on tarpeeksi innostunut harrastuksestaan, hän saa jäsenkortin, jonka avulla pääsee kyseiseen harrastukseen liittyvälle tontille.

The Sims 2: Vapaa-aika -lisäosassa tulevien harrastuksien joukosta löytyy muun muassa autojen kunnostus (värkkäily), baletti (musiikki ja tanssi), viulunsoitto (musiikki ja tanssi) sekä saviruukkujen kuin myös muun taiteen harrastaminen (taide ja käsityö). Myös taaperoille on tekemistä sillä aikaa, kun vanhemmat simit puuhailevat harrastustensa parissa. Simit voivat opettaa taaperoille lastenlorun, mikä auttaa taaperoa kehittämään musikaalisia lahjojaan. Tämän lisäksi taaperoille sekä vanhemmille lapsille löytyy puuhapöytä, jolla voi piirtää tai rakennella palikoilla.

Vapaa-aika -lisäosan myötä tulee tavoitteesta riippuvia bonuksia. Tarjolla on myös työ- ja lisätavoitebonuksia. Simeille voi hankkia bonuksia, jotka auttavat heitä työelämässä tai hidastavat tarpeiden nousua. Simeille voi myös valita lisätavoitteen.
Hans Verèl

**Hans Verèl** (21. huhtikuuta 1953 Rotterdam, Alankomaat – 9. marraskuuta 2019) oli hollantilainen jalkapalloilija, joka toimi uransa jälkeen valmentajana.

Pelaajana Verèl edusti Sparta Rotterdamia (1972–1976), SVV:tä (1976–1977) ja FC Den Boschia (1977–1978). Heti peliuransa jälkeen hän aloitti valmentamisen, aluksi Den Boschin apuvalmentajana vuosina 1978–1981 ja toimi sittemmin seuran päävalmentajana vuoteen 1984 saakka. Hän on valmentanut myös RBC Roosendaalia (1984–1987), NAC Bredaa (1987–1990), Dordrechtia (1990–1992), RKC Waalwijkia (1992–1994) sekä uzbekistanilaista Pahtakoria (1994–1996), jonka jälkeen toimi vuosina 1996–2001 Willem II:n apuvalmentajana ja yhden kauden Fortuna Sittardin päävalmentajana.

## Lähteet
* 

## Viitteet
Gruneriitti

**Gruneriitti** on amfiboliryhmään kuuluva mineraali, ja sen kemiallinen kaava on Fe7Si8O22(OH)2. Se on gruneriitti-cummingtoniitti-sarjan päätejäsen. Sen kiteet ovat säikeisiä, pylvään muotoisina tai ne muodostavat valtavia kasaumia. Kiteet ovat monokliinisiä prismakiteitä. Sen kiilto vaihtelee lasikiillosta helmiäiskiiltoon, ja se on väriltään vihreää, ruskeaa tai tummanharmaata. Sen kovuus on 5–6 ja ominaispaino 3,4–3,6.

Gruneriitti löydettiin vuonna 1853, ja se nimettiin sen löytäneen sveitsiläis-ranskalaisen kemistin Louis Grunerin mukaan. Gruneriittia kutsutaan kaupallisesti myös amosiitiksi.

## Lähteet

## Aiheesta muualla
* Webmineral.com: Grunerite
Igor Tšudinov

**Igor Vitaljevitš Tšudinov** (, s. 21. elokuuta 1961, Frunze) on kirgisialainen poliitikko, joka toimi maansa pääministerinä 2007&ndash;2009.

Hän edusti presidentti Kurmanbek Bakijevia tukevaa Ak Zhol -puoluetta. Hänet nimitettiin 24. joulukuuta 2007 maan pääministeriksi väliaikaisesti asemassa toimineen Iskenderbek Aidaralijevin jälkeen. Tšudinov oli aiemmin energiaministeri. Hän ei tehnyt alun perin Almazbek Atambajevin eron jälkeen lokakuussa 2007 muodostettuun hallituksen suuria muutoksia. Tšudinovin pääministerikausi kesti vain syksyyn 2009, jolloin hänen seuraajakseen tuli Danijar Usenov.

Tšudinov valmistui 1983 Kirgisian valtiollisesta yliopistosta pääaineenaan matematiikka ja aloitti uransa insinööri-ohjelmoijana Frunzessa tietokonetehtaalla "50-letnija SSSR". Hän kohosi 1990-luvun alussa Kirgisian kommunistisen nuorisoliiton toiseksi sihteeriksi sekä Komsomolin talouskommission johtoon Moskovassa. Neuvostoliiton hajoamisen jälkeen hän kävi business-koulun ja ryhtyi liikemieheksi. Vuodesta 2005 hän oli OAO Kyrgysgazin toimitusjohtaja.

Tšudinov on kansallisuudeltaan venäläinen, eikä osaa kirgiisia.

## Lähteet
* New government formed in Kyrgyzstan, RIA
* Премьер-министром Киргизии назначен Игорь Чудинов, Kommersant
To (kana)

**と** hiraganalla tai **ト** katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen 20. sijalla te- ja na-tavujen välissä.

## Alkuperä
Hiragana と ja katakana ト on johdettu man'yōgana-merkistön kautta kanjista 止.

## Tarkkeet
Merkkeihin voidaan lisätä dakuten, jolloin muodostuvat tavut ど ja ド, jotka lausutaan .

## Latinisaatio
Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä, ”to” ja niiden soinnilliset vastineet ”do”.

## Kirjoitus

Hiragana と kirjoitetaan kahdella vedolla:
# Lyhyt pystyveto.
# Ylhäältä oikealta lähtevä, oikealle avoin syvä kaari, joka koskettaa edellisen vedon alaosaa.

Katakana ト kirjoitetaan kahdella vedolla:
# Pystyveto ylhäältä alas.
# Lyhyt diagonaalinen veto edellisen vedon keskikohdasta oikealle alas.

## Tietotekniikassa
* Unicode-merkinnät:
** と: U+3068
** ト: U+30C8
** ど: U+3069
** ド: U+30C9

## Lähteet
* 
* 
* 
*
The Cheetah Girls

**The Cheetah Girls** on televisiomusikaali, jonka tuotti Disney Channel vuonna 2003. Se perustuu samannimisiin Deborah Gregoryn kirjoittamiin nuortenkirjoihin.

Elokuvassa neljä tyttöä, Galleria, Channel, Aqua ja Dorinda ovat perustaneet Cheetah Girlsin ja tähtäävät kohti levytyssopimusta.

Elokuvan tuotantoon osallistui Whitney Houston.

Elokuvalle on tehty jatko-osat ''The Cheetah Girls 2'' ja ''The Cheetah Girls: One World''.
Shi (kana)

**し** hiraganalla tai **シ** katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen 12. sijalla sa- ja su-tavujen välissä.

## Alkuperä
Hiragana し ja katakana シ on johdettu man'yōgana-merkistön kautta kanjista 之.

## Tarkkeet
Merkkeihin voidaan lisätä dakuten, jolloin muodostuvat tavut じ ja ジ, jotka lausutaan  tai .

## Latinisaatio
Kanat latinisoidaan eri tavalla Hepburn-, Kunrei-shiki ja Nihon-shiki-järjestelmissä. Hepburn-järjestelmässä merkit し ja シ latinisoidaan « shi » ja niiden soinnilliset vastineet « ji ». Kunrei- ja Nihon-shiki-järjestelmissä merkit し ja シ latinisoidaan « si » ja niiden soinnilliset vastineet « zi ».

## Kirjoitus

Hiragana し kirjoitetaan vain yhdellä vedolla:
# Pystyveto, joka kääntyy alhaalla oikealle muodostaen avoimen kaaren.

Katakana シ kirjoitetaan kolmella vedolla:
# Pieni diagonaalinen veto ylhäältä vasemmalta alhaalle oikealle.
# Samantyyppinen veto ensimmäisen vedon alapuolelle ja hieman vasemmalle.
# Hieman kaareva diagonaalinen veto alhaalta vasemmalta ylhäälle oikealle.

## Tietotekniikassa
* Unicode-merkinnät:
** し: U+3057
** シ: U+30B7
** じ: U+3058
** ジ: U+30B8

## Lähteet
* 
* 
* 
*